ถ้ากินโฟลิกเป็นระยะเวลายาวนาน3-4ปีมีผลกระทบอะไรกับร่างกายไหมคะ
สวัสดีค่ะ กรดโฟลิก พบได้มากในอาหารประเภทถั่วต่างๆ ข้าวโพด ผักใบเขียวชนิดต่างๆ ผลไม้ชนิดต่างๆ โดยเฉพาะที่มีรสเปรี้ยว เช่น ส้ม สัปปะรด และยังพบมากในทุเรียนด้วย ดังนั้น หากทานผักและผลไม้เป็นประจำได้อยู่แล้ว ร่างกายก็ยอ่มจะไม่ขาดกรดโฟลิกค่ะ และไม่จำเป็นต้องทานกรดโฟลิกเสริมไปโดยไม่จำเป็น เพราะปริมาณส่วนเกินที่ร่างกายไม่ต้องการ ก็จะถูกขับออกทางปัสสาวะและอุจจาระไปในที่สุดค่ะดังนั้น หากไม่ได้ข้อบ่งชี้ในการใช้ หรือมีภาวะขาดกรดโฟลิก เช่น กำลังตั้งครรภ์ มีภาวะโลหิตจางจากการขาดกรดโฟลิก ทานยากันชักอยู่ หรือมีโรคติดสุราเรื้อรัง มีโรคตับเรื้อรัง ไตเรื้อรัง เป็นต้น ก็ไม่แนะนำให้ทานต่อเนื่องนานเกินไปค่ะ ทั้งนี้ หากทานในปริมาณมากไป อาจทำให้ร่างกายขาดวิตามินบี 12 และเกิดผลเสียจากการขาดวิตามินชนิดนี้ตามมาค่ะ